El programa "Sistema d'informació i bases de dades Gandia" de l'Escola d'Ocupació ET FORMEM inicia la segona fase amb una durada de 12 mesos
08 juny 2021

## El programa "Sistema d'informació i bases de dades Gandia" de l'Escola d'Ocupació ET FORMEM inicia la segona fase amb una durada de 12 mesos08 juny 2021Última actualització: 08 juny 2021

![](../gestion/img/65460f99be98d3dd09a31cd24fc81cd93c198e3d91408632ef7238630674af42.jpg)  
  

El **regidor de Polítiques Econòmiques, Comerç, Indústria i Innovació, Ferran Martínez,** ha informat aquest matí que el projecte _"Sistemes d'informació i bases de dades per al desenvolupament socioeconòmic de Gandia"_ de l'Escola d'Ocupació Et Formem de Gandia inicia la seua segona fase. Així, les 10 alumnes-treballadores que formem part d'aquest programa adreçat a persones amb dificultats d'accés al mercat laboral ampliaran i milloraran la formació específica en Administració i Gestió durant 12 mesos per a adquirir un coneixement transversal que les possibilitarà la inserció en un mercat laboral cada vegada més exigent i variable.

A més de millorar l’ocupabilitat dels participants, “_el projecte permetrà establir un sistema d’informació i base de dades ràpid i flexible que millorarà i promocionarà els serveis municipals d’acord als interessos i necessitats dels diferents sectors i col·lectius de Gandia, fet que, al mateix temps, afavoreix la creació d’una ciutadania més i millor informada i participativa_”, ha assegurat Martínez.

Al final del programa, les 10 participants obtindran un Certificat de Professionalitat de Nivell 2 de la família professional en aquesta matèria i realitzaran les corresponents pràctiques als diferents departaments corporatius de la ciutat.

Aquesta és una iniciativa subvencionada per Labora i cofinançada pel Fons Social Europeu que compta amb la col·laboració de l’Ajuntament de Gandia i que té com a finalitat millorar la qualificació i facilitar la inserció laboral de les 10 participants mitjançant la realització de serveis d'utilitat pública i interés social.

[Twittear](https://twitter.com/share)